Lēmuma projekts

2024.gada \_\_\_\_.\_\_\_\_\_\_\_\_\_\_\_\_ Nr.\_\_\_\_\_\_\_

**Par atbalstu projektam un apropriācijas palielināšanu**

**Daugavpils valstspilsētas pašvaldības iestādei “Daugavpils pilsētas Izglītības pārvalde” budžeta programmā** **„Eiropas Savienības un citu finanšu instrumentu finansētie projekti/pasākumi”**

Pamatojoties uz likuma „Par pašvaldību budžetiem” 30.pantu, Pašvaldību likuma 10.panta pirmās daļas 21.punktu, Daugavpils domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 49.punktu,

ņemot vērā Viedās administrācijas un reģionālās attīstības ministrijas 09.08.2024. vēstuli Nr.14-11-1/4955 par uzaicinājumu kļūt par sadarbības partneri, Daugavpils valstspilsētas pašvaldības domes Izglītības un kultūras jautājumu komitejas 2024.gada \_\_\_\_\_\_atzinumu, Daugavpils valstspilsētas pašvaldības domes Finanšu komitejas 2024.gada \_\_\_\_\_\_ atzinumu, **Daugavpils valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes “Daugavpils pilsētas Izglītības pārvalde” dalību Viedās administrācijas un reģionālās attīstības ministrijas īstenotajā Atveseļošanas fonda plāna projektā “Sabiedrības digitālo prasmju attīstība” (turpmāk – projekts) saskaņā ar 1. pielikumu.

2. Pilnvarot Daugavpils valstspilsētas pašvaldības iestādes “Daugavpils pilsētas Izglītības pārvalde” vadītāju Marinu Isupovu noslēgt Sadarbības līgumu ar Viedās administrācijas un reģionālās attīstības ministriju saskaņā ar 2. pielikumu.

4. Nodrošināt līdzfinansējumu projekta īstenošanai 2024.-2026.gados EUR 3100,00 EUR (trīs tūkstoši simts eiro un 00 centi) apmērā saskaņā ar projekta īstenošanas nosacījumiem no pašvaldības budžeta līdzekļiem.

5. Nodrošināt priekšfinansējumu projekta īstenošanai 2026.gadā EUR 14962,86 (četrpadsmit tūkstoši deviņi simti sešdesmit divi eiro un 86 centi) apmērā no pašvaldības budžeta līdzekļiem.

6. Piešķirt līdzekļus EUR 321 (trīs simti divdesmit viens euro, 00 centi) apmērā no Daugavpils valstspilsētas pašvaldības  budžeta programmas „Līdzekļi projektu realizācijai” projekta īstenošanai un veikt apropriācijas palielināšanu Daugavpils valstspilsētas pašvaldības iestādei “Daugavpils pilsētas Izglītības pārvaldē” budžeta programmā “Eiropas Savienības un citu finanšu instrumentu finansētie projekti” saskaņā ar 3. un 4. pielikumu.

Pielikumā:

1. Viedās administrācijas un reģionālās attīstības ministrijas Atveseļošanas fonda projekta “Sabiedrības digitālo prasmju attīstība” apraksts.

2. Sadarbības līguma projekts.

3. Daugavpils valstspilsētas pašvaldības  budžeta programmas „Līdzekļi projektu realizācijai” ieņēmumu un izdevumu tāmes grozījumi un paskaidrojums 2024.gadam

4. Daugavpils valstspilsētas pašvaldības iestādes “Daugavpils pilsētas Izglītības pārvalde” budžeta programmas “Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāmes grozījumi un paskaidrojums 2024.gadam.

Daugavpils valstspilsētas pašvaldības

domes priekšsēdētājs A.Elksniņš

1.PIELIKUMS

Daugavpils valstspilsētas pašvaldības domes

2024.gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_

**Atveseļošanas fonda plāna projekta “Sabiedrības digitālo prasmju attīstība”** **apraksts**

**Viedās administrācijas un reģionālās attīstības ministrija**

|  |  |
| --- | --- |
| Projekta pieteicējs | **Daugavpils pilsētas Izglītības pārvalde** |
| Projekta ilgums | *01.09.2024 – 31.03.2026* (18 mēneši) |
| Projekta mērķis | Veicināt digitālo pašapkalpošanās prasmju attīstību sabiedrībā, tādējādi veicinot personu veiksmīgāku iekļaušanos sabiedrībā, t.sk. nodarbinātībā, ikdienas sadzīves jautājumu mūsdienīgā risināšanā un kvalitatīvas dzīves uzlabošanā. |
| Projekta apraksts | Jāapmāca 1699 iedzīvotāji pirmajos 3 DigiCom līmeņos. Katram līmenim plānotas 8 stundu nodarbības. Pašvaldība kā līdzieguldījumu nodrošina mācībspēku (apmaksā Projekts), telpu, aprīkojuma un mācību pieejamību iedzīvotājiem.  Pašvaldība nodrošina klātienes un tiešsaistes decentralizēto mācību darbību organizēšanu un īstenošanu projekta mērķu grupai (turpmāk – Iedzīvotāji) Pašvaldības administratīvajā teritorijā (turpmāk – Pašvaldība), lai nostiprinātu un padziļinātu Iedzīvotāju prasmes izmantot valsts, Sadarbības partnera un privāto digitālo pakalpojumu sniedzēju izstrādātos digitālos risinājumus. Pašvaldība kā līdzieguldījumu nodrošina mācībspēku, telpu, aprīkojuma un mācību pieejamību Iedzīvotājiem, tai skaitā mācību saturā integrējot tās elektroniskās iespējas, ko pašvaldība nodrošina saviem iedzīvotajiem, kā arī veic Iedzīvotāju iedrošināšana un motivēšana mācīties.  VARAM Pašvaldībai par mācību darbību organizēšanu un īstenošanu saistītajām izmaksām piemēro Vienkāršoto izmaksu aprēķina un piemērošanas metodiku. |
| Projekta izmaksas | Projekta kopējais finansējums -111012,66 EUR. Likme par viena mērķa grupas dalībnieka iesaisti e-mācību kursa vienā līmenī ir 65,34 euro. Projekta finansējums 2024.gadā 15000 EUR. Lai Pašvaldība iegūtu finanšu līdzekļus par īstenotajām darbībām Pašvaldība Projektam (VARAM) iesniedz pieņemšanas – nodošanas aktu ar klāt pievienotu finansējuma izlietojuma atskaiti. |
| Projekta mērķa grupa | Projektā tiks iesaistīti tieši iedzīvotāji ar zemām pamatprasmēm - 1699 iedzīvotāji. Provizoriski:  2024. gadā – 229 iedzīvotāji (14962,86 EUR)  2025. gadā – 1241 iedzīvotāji (81086,94 EUR)  2026. gadā -229 iedzīvotāji (14962,86 EUR)  Daugavpils valstspilsētas pašvaldības līdzfinansējums projekta īstenošanai 2024.-2026.gados 3100,00 EUR (trīs tūkstoši simts eiro un 00 centi). Daugavpils valstspilsētas pašvaldības priekšfinansējums 2026.gadā – 14962,86 EUR (četrpadsmit tūkstoši deviņi simti sešdesmit divi eiro un 86 centi), kas tiks atgriezts pēc projekta noslēguma un gala atskaites iesniegšanas 2026.gadā. |
| Projekta aktivitātes | - Noorganizētas 208 mācību grupas, kuras vada speciāli apmācīti 8 mentori.  - Uzlabojas 1699 iedzīvotāju digitālās pašapkalpošanās prasmes  - Uzlabojas kritiskās domāšanas iemaņas  - Veicināta pieaugušo izglītošanās bez maksas |

Daugavpils valstspilsētas pašvaldības domes priekšsēdētājs A.Elksniņš